áto 'nyatarátkr̥tvā yásminkumbhá r̥jīṣam bhávati tam práplāvayati samudré te hr̥dayamapsvantarityā́po vaí samudro ráso vā ā́pastádasminnetaṃ rásaṃ dadhāti tádenameténa rásena sáṃgamayati tádenamáto janayati sá enaṃ jātá eva sáñjanayati sáṃ tvā viśantvóṣadhīrutā́pa íti tádasminnubháyaṃ rásaṃ dadhāti yaścaúṣadhiṣu yáścāpsú yajñásya tvā yajñapate sūktóktau namovāké vidhema yatsvāhéti tadyádevá yajn=ásya sādhu tádevā̀sminnetáddadhāti